*Ж.Д. Сүлейменованың баяндамасы*

**Құрметті Асхат Қанатұлы!**

**Құрметті әріптестер!**

**Құрметті қатысушылар!**

Мемлекет басшысы Қасым-Жомарт Кемелұлы Тоқаев VIII сайланған Парламенттің бірінші сессиясының ашылуында: «Халықтың басым көпшілігі үшін тұрғын үй – ең өзекті мәселе. Маған азаматтардан күн сайын жүздеген өтініш келеді. Оның ішінде қолжетімді баспанамен қамтамасыз етуді сұраған хаттар өте көп. Бұл түйткіл мемлекет тарапынан мүмкіндігінше шешіліп жатыр. Тағы да қайталап айтамын, мемлекет шын мұқтаж адамдарға ғана жәрдем береді. Тұрғын үй саясаты нарықтағы ахуалға тығыз байланысты. Сондықтан біз осы саладағы саясатымызды қайта қарап, оның мейлінше әділ әрі икемді болуын қамтамасыз етуіміз керек», - деп, нақты міндет жүктеді.

Қазақстан Республикасының Конституциясы және Халықаралық құқық призмасы негізінде әлеуметтік осал санаттағы отбасыларды тұрғын үймен қамтамасыз ету мәселесін «тұрғын үйге жеткілікті құқығы» ұғымын халықаралық стандарттар арқылы қарастыруды ұсынамыз:

1. жылу беру маусымында жылу нормативтерін сақтауға, гигиеналық нормаларды сақтауға, тамақ дайындауға, азық-түлікті сақтауға, қалдықтарды шығаруға мүмкіндік беретін ауыз суға, кәрізге, электр және энергияға қолжетімділікті қамтамасыз ететін инфрақұрылым мен аббаттандыру объектілеріне қолжетімділік;
2. тұрғын үйдiң жарамдылығы (физикалық қауiпсiздiгi, кеңiстiктiң жеткiлiктiлiгi, суықтан, ылғалдылықтан, ыстықтан, жаңбырдан, желден, денсаулыққа басқа да қатерлерден және құрылыс ақауларымен байланысты тәуекелдерден қорғау);
3. тұрғын үйдің орналасқан жері (әлеуметтік, медициналық, мектепке дейінгі және мектеп мекемелеріне қолжетімділік), сондай-ақ ластанған, экологиялық қолайсыз және өмір сүруге қауіпті өзге де аумақтардан қауіпсіз қашықтықтың болуы.».

2. «Тұрғын үй қатынастары туралы» Қазақстан Республикасының Заңында «әлеуметтік тұрғын үй» түсінігі жоқ, бірақ «мемлекеттік тұрғын үй қоры» термині пайдаланылады (67-бап). Аталған норма мемлекеттік тұрғын үй қорынан тұрғын үй беру шарттарын реттейді. қор. «Әлеуметтік тұрғын үй» термині «Нұрлы жер» тұрғын үй-коммуналдық шаруашылықты дамытудың 2020-2025 жылдарға арналған мемлекеттік бағдарламасында ғана бар.

3. «Тұрғын үй қатынастары туралы» Қазақстан Республикасының Заңында мемлекеттік тұрғын үй қорынан тұрғын үй алуға құқығы бар адамдардың санатына халықтың әлеуметтік жағынан осал топтарына жататын адамдармен бірге (67-бапта) бюджеттік ұйымдардың қызметкерлері, мемлекеттік қызметшілер тізімі көрсетілген. Егер бұл субъектілер «Тұрғын үй қатынастары туралы» Қазақстан Республикасы Заңының 68-бабында көрсетілген талаптарға сай келмесе, мысалы, олар 1 және 2 топтағы мүгедектер болып табылмаса, онда мұндай адамдардығ заңмен әлеуметтік тұрғын үймен қамтамасыз етудің категориясын бекітудың орындылығы туралы сұрақ туындайды.

4. «Тұрғын үй қатынастары туралы» Қазақстан Республикасы Заңының 68-бабында халықтың әлеуметтік осал топтарына жататын азаматтардың қатарын қайта қарап, аталған категорияларға 3-топтағы мүгедектерді қосу қажет деп білеміз.

5. Осыған байланысты «Тұрғын үй қатынастары туралы» Қазақстан Республикасының Заңнамасында «әлеуметтік тұрғын үй» түсінігін нақтылауды, мұндай тұрғын үйге қойылатын талаптарды және беру тәртібін реттеуді ұсынамыз.

Рахмет!